Document ID: 32004D0591

ΑΠΟΦΑΣΗ ΤΗΣ ΕΠΙΤΡΟΠΗΣ
της 2ας Αυγούστου 2004
για τροποποίηση της απόφασης 97/467/ΕΚ προκειμένου να συμπεριληφθούν μία εγκατάσταση παραγωγής κρέατος εκτρεφόμενων θηραμάτων στην Ισλανδία και μία εγκατάσταση παραγωγής κρέατος στρουθιοειδών στη Μποτσουάνα στους προσωρινούς καταλόγους εγκαταστάσεων τρίτων χωρών από τις οποίες τα κράτη μέλη επιτρέπεται να εισάγουν τα προϊόντα αυτά
[κοινοποιηθείσα υπό τον αριθμό Ε(2004) 2681]
(Κείμενο που παρουσιάζει ενδιαφέρον για τον ΕΟΧ)
(2004/591/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια (1), και ιδίως το άρθρο 2 παράγραφος 4,
Εκτιμώντας τα ακόλουθα:
(1)
Με την απόφαση 97/467/ΕΚ της Επιτροπής, της 7ης Ιουλίου 1997, για την κατάρτιση των προσωρινών καταλόγων εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές κρέατος κουνελιού και εκτρεφομένων θηραμάτων (2), καθορίζονται προσωρινοί κατάλογοι εγκαταστάσεων τρίτων χωρών από τις οποίες επιτρέπεται στα κράτη μέλη να εισάγουν κρέας εκτρεφομένων θηραμάτων, κουνελιού και στρουθιοειδών.
(2)
Η Ισλανδία κοινοποίησε την ονομασία μίας εγκατάστασης παραγωγής κρέατος εκτρεφομένων θηραμάτων, για την οποία οι αρμόδιες αρχές βεβαιώνουν ότι συμμορφώνεται με τους κοινοτικούς κανόνες.
(3)
Η Μποτσουάνα κοινοποίησε την ονομασία μίας εγκατάστασης παραγωγής κρέατος στρουθιοειδών, για την οποία οι αρμόδιες αρχές βεβαιώνουν ότι συμμορφώνεται με τους κοινοτικούς κανόνες.
(4)
Συνεπώς, οι εν λόγω εγκαταστάσεις πρέπει να συμπεριληφθούν στους καταλόγους που καταρτίζονται με την απόφαση 97/467/ΕΚ.
(5)
Δεδομένου ότι δεν έχουν ακόμη διεξαχθεί επιτόπιοι έλεγχοι, οι εισαγωγές από τις εγκαταστάσεις αυτές δεν είναι επιλέξιμες για τους μειωμένους υλικούς ελέγχους που προβλέπονται στην οδηγία 97/78/ΕΚ, της 18ης Δεκεμβρίου 1997, για τον καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (3).
(6)
Η απόφαση 97/467/ΕΚ πρέπει επομένως να τροποποιηθεί αναλόγως.
(7)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα Ι της απόφασης 97/467/ΕΚ τροποποιείται σύμφωνα με το παράρτημα Ι της παρούσας απόφασης.
Άρθρο 2
Το παράρτημα ΙΙ της απόφασης 97/467/ΕΚ τροποποιείται σύμφωνα με το παράρτημα ΙΙ της παρούσας απόφασης.
Άρθρο 3
Η παρούσα απόφαση αρχίζει να ισχύει από τις 17 Αυγούστου 2004.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 2 Αυγούστου 2004.

Labels: 17
0
3
6
18